Jón Sveinbjørn Jónsson

Jón Sveinbjørn Jónsson (født 28. juni 1955, død 21. november 2008) var en islandsk-norsk forfatter og oversetter.

Jónsson ble født på Island, men vokste opp i Norge. Han debuterte som forfatter allerede i 1973 med diktsamlinga Manus, som ble utgitt på eget forlag. Jónsson representerte det motkulturelle miljøet og var en av grunnleggerne av tidsskriftene Dikt og datt, Hundre blomster og Poesi, samt Forfatterforlaget. 

Jónsson ga ut fem egne diktsamlinger og gjendiktet store navn fra den moderne verdenslyrikken. Han skrev også en mengde bøker for barn og unge, deriblant flere lettlestbøker i Damm forlags Leseløve-serien om Per og om den islandske gutten Rein som rømmer fra slaveriet i Algerie på 1600-tallet. Han samarbeidet dessuten med den franske tegneserieskaperen og illustratøren Annie Goetzinger om flere titler.

Jónsson var ellers medlem av Stunt-poetene, medarrangør av opplesningskveldene på Kafe Nordraak i Oslo og poesifestivalene på Høvikodden i Bærum, tidsskriftsredaktør, tegneserieredaktør, bokhandler og oversetter. Han mottok Kulturdepartementets tegneseriepris sammen med tegneren Bjørn Ousland i 1985.

Jónsson var bosatt på Nesodden i Akershus.

Bibliografi

Dikt 
 1973: Manus – Forfatterforlaget Dikt & Datt, Oslo
 1976: Høstbok – Forfatterforlaget, Oslo
 1979: Historier i oktober – Gyldendal, Oslo
 1985: Tema fra en tenkt western – Forlaget Oktober, Oslo
 1997: Omriss. Dikt – Kolon forlag, Oslo
 2003: Fartøy. Dikt og datt – Kolon forlag, Oslo

Barnebøker 
 1981: Pelle Parafins bøljeband – Serum Serum – ungdomsbok etter tv-serien om Pelle Parafins bøljeband
 1982: Pelle Parafins bøljeband – Automatspøkelsene – ungdomsbok
 1990: Håkon Håkonsson – ungdomsbok etter filmen Håkon Håkonsson basert på Oluf Vilhelm Falck-Ytters roman
 1992: Den hvite reven – ungdomsbok
 1992: Sykkeltyvene – ungdomsbok
 1994: Lisa gikk til skolen eller omvendt – barnebok, med fotografen Karoline Frogner
 1994: Rein og piratene – barnebok, illustrert av Chris Sharp, Damm
 1995: Rein rømmer – barnebok, tegninger av Jon Ranheimsæter
 1995. Gundar – bildebok illustrert av forfatteren, Tiden forlag
 1996: Rein og veien over fjellet – barnebok, llustrert av Jon Ranheimsæter, Damm
 1996: Embla - bildebok, Illustrert av Annie Goetzinger, Tiden
 1997: Da Per så – svart og hvitt – barnebok illustrert av Håvard Buran Nærdal, Damm forlag
 1998: Da Per så – Mister Baff – barnebok illustrert av Håvard Buran Nærdal, Damm
 1999: Da Per så – i mørket – barnebok illustrert av Håvard Buran Nærdal; Damm
 2000: Da Per så – en løve – barnebokillustrert av Håvard Buran Nærdal , Damm
 2000: Rein og karavanen – barnebok, illustrert av Anne Goetzinger, Damm
 2001: Da Per så – rødt – barnebok, Damm
 2001: Nessie i Loch Ness – lettlest barnebok illustrert av Inger Landsem, Damm
 2003: Ernst på vingene – barnebok)
 2004: Rein og kverna i havet – barnebok, Damm, Illustrert av Annie Goetzinger
 2005: Rein går i land – barnebok, Damm

Tegneserier 
 1985: Mareritt – sammen med tegneren Bjørn Ousland
 1992: Tapt fremtid – illustrert av Annie Goetzinger

Gjendiktninger 
 1981: Amiri Baraka: Dikt for viderekomne – Forlaget Oktober, Oslo
 1984: Jack Kerouac: Joual – Forlaget Oktober, Oslo
 1986: Fedrico Garcia Lorca: Møte i Tamarit – Poesi forlag, Oslo
 1986: Rói Patursson: Som om – Forlaget Oktober, Oslo
 1988: Georg Oppen: Objekt – Forlaget Oktober, Oslo
 1989: John Wieners: Dikt til ting som er fanget – Forlaget Oktober, Oslo
 1992: Allen Ginsberg: I hjertet av malstrømmen – Cappelen forlag, Oslo
 1994: Lawrence Ferlinghetti: En tankens Coney Island – Forlaget Oktober, Oslo

Antologier 
 1994: Beat – en antologi – Den norske lyrikklubben, Oslo
 1998: Labyrinter – red. antologi
 1999: Gutt, guttere, guttest – red. antologi
 2001: Jente, jentere, jentest – red. antologi

Referanser

Eksterne lenker 

 Jón Sveinbjørn Jónsson i Norsk Oversetterleksikon

Norske lyrikere
Norske barnebokforfattere
Norske forfattere av ungdomsbøker
Norske oversettere
Norske tegneserieskapere
Vinnere av kulturdepartementets barnebokpriser
Fødsler i 1955
Dødsfall i 2008